Studierigtings – Sol-Tech
Laai die volledige inligtingstuk hier af
N1- en N2-kursusse asook oorbrugging vir toelating tot die N-kursusse; remediërende klasse in Wiskunde vir studente wat bykomende hulp benodig.
Formele opleiding in die onderstaande ambagte word in goed toegeruste werkswinkels aangebied. Alle studierigtings deurloop uitgebreide opleiding met betrekking tot handvaardighede (meet, merk, saag, vyl, boor en tap van ysterhoudende en nie-ysterhoudende metale) en sweis en bykomende spesialisvaardighede soos: PLC, CNC, pneumatika en hidroulika.
INDIENSOPLEIDING / WERKPLEK KOMPONENT
Ajani plasing ondersteuning
(Gratis diens waar daar aan diensvorwaardes voldoen word)
Oorbruggingsprogram deur afstandsonderrig
Vanaf 2019 gaan Sol-Tech vir die eerste keer ‘n oorbruggingsprogram vir toelating tot ambagsopleiding in vyf dorpe regoor Suid-Afrika aanbied. Die unieke oorbruggingsprogram is spesifiek ontwikkel om aan diegene wat nie aan die voorgeskrewe toelatingsvereistes tot ambagsopleiding voldoen nie, die nodige relevante kursusse te laat deurloop om sodoende toegang tot tegniese opleiding by Sol-Tech te verkry
Meganiese stelsels en prosesse met betrekking tot laers, ratkaste, remstelsels, pompstelsels, aandrywings, asbelyning, pneumatika en hidroulika. Verder word stelsels en prosesse met betrekking tot die aanwending van enkel- en driefase toevoer in die huishoudelike en industriële omgewing ook behandel. Studente doen ook 'n kursus in elektronika en PLC-beheer.
Instandhouding, diens en herstel van enjins, ratkaste, ewenaars, wielsporing, hidrouliese stelsels, remstelsels, laers, stuurstelsels en outo-elektriese bedradingstelsels.
Stelsels en prosesse met betrekking tot die aanwending van enkel- en driefase elektrisiteit in die industriële en huishoudelike omgewing. Studente doen ook ’n kursus in elektronika en PLC-beheer.
Pas en Draai
Gevorderde handvaardighede asook stelsels en vervaardigingsprosesse met betrekking tot die gebruik van draaibanke, frees-, slyp- en boormasjiene.
Gevorderde handvaardighede asook stelsels en vervaardigingsprosesse met betrekking tot die gebruik van CNC-draaibanke, CNC-freesmasjiene, slypmasjiene en boormasjiene, vonk-erosiemasjiene en plastiekinspuit-vormgiet masjiene.
(Kan later in onderwatersweiswerk spesialiseer)
Die uitvoer van sweisstande volgens industriële SANS-standaarde, verskeie sweistegnieke in ingeslote ruimtes met betrekking tot die gebruik van boog-, gas-, MIG- en TIG- sweismasjiene asook plasma-snywerk.
Institusionele opleiding geskied aaneenlopend oor drie fases wat deur vaktoets-gereedmaking en dan deur die finale kwalifiserende toets by 'n geakkrediteerde toetssentrum gevolg word. Die opleiding geskied net op 'n voltydse basis en studente is verplig om elke dag al die lesings en opleidingsessies by te woon. Alle opleiding en indiensopleiding word in 'n logboek aangeteken om te verseker dat elke fase van die opleiding volledig gedek word.
Laai die nuutste Gereedskap- en Verblyflys hier af